ओ३म्

ग़त 16 अगस्त 2014 को आर्य समाज महर्षि दयानन्द पार्क कन्हैया नगर त्रिनगर के वार्षिकोत्सव, स्वतन्त्रता दिवस व श्रीकृष्ण जन्माष्टमी के अवसर पर भव्य एवँ प्रेरणादायक कार्यक्रम का आयोजन किया गया। आर्य समाज महर्षि दयानन्द पार्क में धूमधाम से सम्पन्न इस सँयुक्त कार्यक्रम में आचार्य श्री छविकृष्ण शास्त्री जी के ब्रह्मत्व में सुन्दर यज्ञ का कार्यक्रम सम्पन्न हुआ जिसमें श्री राजेन्द्र आर्य, श्री सत्यप्रकाश शर्मा, श्री श्यामलाल तुंदवाल और श्री मानव मित्तल मुख्य यजमान बने । यज्ञ के उपरान्त देशभक्ति और श्रीकृष्ण सम्बन्धित भजन और प्रवचन का अति सुन्दर कार्यक्रम चला ।

मुख्यअतिथि डॉ० श्री नन्दकिशोर गर्ग जी विधायक त्रिनगर ने अध्यक्ष श्री सुरेश गर्ग जी निगम पार्षद त्रिनगर, विशिष्ट अतिथि ब्र० राजसिंह आर्य जी प्रधान दिल्ली आर्य प्रतिनिधि सभा और श्री वीरेन्द्र आर्य जी संचालक आर्य वीर दल दिल्ली प्रदेश ने आचार्य सत्यवीर शास्त्री जी, आचार्य योगेन्द्र शास्त्री जी, आचार्य यदुनाथ शास्त्री और क्षेत्र के गणमान्य महानुभावों की उपस्तिथि में राष्ट्रीय ध्वज फहराया।

श्रीमति कविता आर्य , आचार्य योगेन्द्र शास्त्री जी , श्री वीरेन्द्र आर्य जी और श्री उज्जवल शर्मा जी के प्रेरणादायक भजन हुए। आचार्य छविकृष्ण शास्त्री जी और ब्र० राजसिंह आर्य जी ने देश की आजादी में आर्य समाज के योगदान व योगेश्वर श्रीकृष्ण जी का वैदिक स्वरुप जनमानस के सम्मुख प्रस्तुत किया। समारोह में अतिथि महानुभावों, कुंवर जगबीर सिंह जी और गणमान्य व्यक्तियों का स्मृति चिन्ह प्रदान कर सम्मान किया गया।

डॉ० नन्दकिशोर गर्ग जी ने आज के अन्धविश्वास और देश के हालात पर आर्यसमाज के लोगों की और अधिक आवश्यकता पर आह्वान किया। इस अवसर पर उपस्थित लोगों द्वारा कन्हैया नगर मेट्रो स्टेशन के पास वाले चौक का नाम और एक भव्य गेट युगप्रवर्तक महर्षि दयानन्द सरस्वती जी के नाम पर रखने की अपील की गयी जिसे डॉ० नन्दकिशोर गर्ग जी ने अतिशीघ्र पूरा करने का आश्वासन दिया। श्री सुरेश गर्ग जी ने आर्य समाज महर्षि दयानन्द पार्क में प्रति शनिवार किये जा रहे यज्ञ भजन और प्रवचन की अति प्रशंसा की।

कार्यक्रम का सुन्दर संचालन युवा कवि-चित्रकार हर्षवर्धन आर्य ने किया। कार्यक्रम की सफलता में श्री राधेश्याम आर्य, श्री राजीव आर्य, श्री श्रीराम वर्मा, श्री श्रवण आर्य श्री विशु आर्य और श्री नकुल आर्य का सराहनीय योगदान रहा।

